UZNESENIE VLÁDY SLOVENSKEJ REPUBLIKY
č. .........
z ............ 2002

k návrhu na zriadenie Odboru boja proti korupcii
Úradu vlády Slovenskej republiky

Číslo materiálu:		
Predkladateľ:	podpredseda vlády a minister spravodlivosti	

Vláda

A. ukladá

vedúcemu Úradu vlády SR

A. 1. zrušiť Centrálnu koordinačnú jednotku boja proti korupcii, zriadenú na základe   uznesenia vlády SR č. 949 z 22. novembra 2000

A.2. zriadiť Odbor boja proti korupcii na Úrade vlády SR

do 20. decembra 2002

A.3. zabezpečiť personálne obsadenie Odboru boja proti korupcii na Úrade vlády SR 

do 20.decembra 2002

A.4. zabezpečiť priestorové vybavenie Odboru boja proti korupcii na Úrade vlády SR vyčlenením primeraných priestorov a technického zabezpečenia

do 20. decembra 2002

A.5. delimitovať rozpočtované mzdové, kapitálové, bežné výdavky a materiálovo-technické zabezpečenie Centrálnej koordinačnej jednotky boja proti korupcii na Odbor boja proti korupcii 

do 20. decembra 2002

podpredsedovi vlády a ministrovi financií

A.6.  zrušiť Riadiaci výbor boja proti korupcii zriadený na základe uznesenia vlády SR č. 461 z 21. júna 2000

A.7.  zohľadniť pri uplatení časového viazania výdavkov štátneho rozpočtu podľa § 49a ods. 3 písm. b) zákona NR SR č. 303/1995 Z. z. o rozpočtových pravidlách v znení neskorších predpisov prostriedky určené na zabezpečenie úloh v gescii podpredsedu vlády pre legislatívu a ministra spravodlivosti spojených s činnosťou Odboru boja proti korupci vo výške 2.000 000 Sk na mzdové, bežné a kapitálové výdavky

  do 31. decembra 2002

A.8. zohľadniť skutočne vynaložené výdavky určené na zabezpečenie úloh v gescii  podpredsedu vlády pre legislatívu a ministra spravodlivosti spojených s činnosťou Odboru boja proti korupcii v príslušných rozpočtových kapitolách pri uplatnení trvalého viazania podľa § 14 ods. 2 písm. d) zákona NR SR č. 303/1995 Z. z. o rozpočtových pravidlách v znení neskorších predpisov alebo pri dosiahnutí vyšších príjmov

priebežne

podpredsedovi vlády a ministrovi spravodlivosti

A.9. predložiť návrhy legislatívnych zámerov zákonov alebo návrhy zákonov v oblasti boja proti korupcii, ktoré nie sú v pôsobnosti žiadneho ústredného orgánu štátnej správy a návrhy iných opatrení v oblasti boja proti korupcii

do 31. marca 2003

podpredsedom vlády
ministrom 
predsedom ostatných ústredných orgánov štátnej správy

A.10 poskytnúť všetku požadovanú súčinnosť podpredsedovi vlády a ministrovi   spravodlivosti pri plnení protikorupčných aktivít

A.11. predložiť legislatívne zámery zákonov alebo návrhy zákonov v oblasti boja proti korupcii na úseku v ich pôsobnosti, ktorých prijatie vyplýva z Programového vyhlásenia vlády SR

 do 31.marca 2003

A.12. predkladať Odboru boja proti korupcii Úradu vlády SR na pripomienkové konanie všetky legislatívne zámery, návrhy všeobecne záväzných právnych predpisov a iné opatrenia, ktoré majú byť prijaté na boj proti korupcii na úseku v ich pôsobnosti

 priebežne

B. poveruje 

B.1. podpredsedu vlády a ministra spravodlivosti koordináciou protikorupčných aktivít a riadením Odboru boja proti korupcii Úradu vlády SR

Vykonajú:	podpredsedovia vlády
ministri
predsedovia ostatných ústredných orgánov štátnej správy

Na vedomie: 	generálny prokurátor Slovenskej republiky